kardosdrur/scandi-wiki huggingface dataset:
Nikolaj Koch-Hansen

Nikolaj Witthøft Koch-Hansen (født 11. marts 1986) er en dansk håndboldspiller, der spiller for AG Håndbold i 1. division. Han er lillebror til sin tidligere holdkammerat i FCK, Sebastian Witthøft Koch-Hansen.

Eksterne henvisninger 
 
 Spillerinfo

Håndboldspillere fra Danmark
Klavs Bruun Jørgensen

Klavs Hørlykke Bruun Jørgensen (født 3. april 1974 i Gentofte) er en dansk håndboldspiller, der fra 2015 til 2020 var træner for Danmarks kvindehåndboldlandshold. Derudover spillede han fra januar 1994 til 2009 på Danmarks håndboldlandshold for herrer.  

Den 4 . august 2020 kunne Klavs Bruun Jørgensen fortælle at han var blevet tilknyttet Lyngby Boldklub, hvor han skulle agere mentor for ungdomsholdene..

Han skal være træner for SønderjyskE herrer håndbold til næste sæson, hvor han afløser Jan Pytlick.

Aktiv karriere 
Han har tidligere spillet for FCK Håndbold, som han vandt det danske mesterskab med i 2008, GOG Svendborg, som han vandt to danmarksmesterskaber med. Efter han sluttede karrieren i AG Håndbold, blev han træner for AG København sammen med Søren Herskind. Han spillede desuden en kort periode i den tyske Bundesliga-klub Wallau Massenheim.

Klavs Bruun Hørlykke Jørgensen har spillet over 150 kampe for det danske håndboldlandshold, og deltog blandt andet ved håndbold-EM i 2002 og 2004, der begge resulterede i en bronzemedalje.

I 2015 gjorde han midlertidigt comeback på banen for Team Tvis Holstebro i en kamp i EHF Cuppen.

Privat 
Bruun Jørgensen er gift med den tidligere kvindelandsholdsspiller Rikke Hørlykke.
Hans ældre søskende Peter Bruun Jørgensen og Sisse Bruun Jørgensen er også begge tidligere håndboldlandsholdsspillere for hhv. herre- og kvindelandsholdet.

Referencer

Eksterne links 

 Spillerinfo 

Personer fra Gentofte
Håndboldspillere fra Danmark
Olympiske håndboldspillere fra Danmark
Arnór Atlason

Arnór Atlason (født 23. juli 1984) er en islandsk håndboldspiller, der til daglig er assistenttræner for Aalborg Håndbold.

Han var en fast del af det islandske landshold, med hvem han vandt sølv ved OL i 2008, og bronze ved EM i 2010.

Eksterne henvisninger 
 Spillerinfo 

Håndboldspillere fra Island
Håndboldspillere fra AG København
Håndboldspillere fra FC København Håndbold
Simon Hammer

Simon Hammer (født 2. marts 1983) er en dansk håndboldspiller, der spiller for FCK Håndbold i Håndboldligaen. Hans udvikling tog for alvor fart, da han i ungdomsårene spillede i HF Mors.

Eksterne links 
 Spillerinfo 

Håndboldspillere fra Danmark
Ole Magnus Ekelund

Ole Magnus Ekelund (født 20. april 1980) er en norsk tidligere håndboldspiller.

Han har spillet for Runar IL, F.C. København Håndbold og Drammen Håndballklubb.

Referencer 

Håndboldspillere fra Norge
Håndboldspillere fra FC København Håndbold
Michael Sahl Hansen

Michael Sahl Hansen (født 10. marts 1978) er en dansk håndboldspiller, der spiller for AG Håndbold i 1. division. Han har tidligere spillet for FCK Håndbold, som han var anfører for og førte til DM-guld i 2008.

Eksterne henvisninger 
 Spillerinfo 

Håndboldspillere fra Danmark
Anders Christensen (håndboldspiller)

Anders Christensen (født 21. oktober 1985 i Værløse) er en dansk håndboldspiller, der spiller for FCK Håndbold i Håndboldligaen. Han vandt DM-guld med klubben i 2008.

Christensen har tidligere optrådt på det danske håndboldlandshold.

Eksterne henvisninger 
 Spillerinfo 

Håndboldspillere fra Danmark
Mattias Gustafsson

Mattias Gustafsson (født 11. juli 1978 i Åkersberga i Sverige) er en svensk tidligere håndboldspiller. Han spillede blandt andet for IFK Skövde HK, FCK Håndbold, AaB og TuS Nettelstedt-Lübbecke.

Gustafsson spillede i alt 102 landskampe for det svenske landshold og var med på holdet, der vandt sølv ved OL 2012.

Eksterne henvisninger 
 

Olympiske håndboldspillere fra Sverige
Håndboldspillere fra IFK Skövde
Deltagere for Sverige ved sommer-OL 2012
Olympiske sølvmedaljevindere fra Sverige
Fredrik Lindahl

Fredrik Lindahl (født 16. september 1983 i Hjo i Sverige) er en svensk håndboldspiller, der spiller for FCK Håndbold i Håndboldligaen. Han vandt DM-guld med klubben i 2008.

Lindahl har spillet 48 landskampe for det svenske landshold.

Eksterne henvisninger 

 Spillerinfo 

Håndboldspillere fra Sverige
Håndboldspillere fra Redbergslids IK
Kristian Svensson

Kristian Svensson (født 10. maj 1981 i Skövde i Sverige) er en svensk håndboldspiller, der spiller for AaB Håndbold i Håndboldligaen. Han har tidligere spillet for FCK Håndbold, som han vandt DM-guld med i 2008.

Svensson har spillet 20 landskampe for det svenske landshold.

Eksterne links 
 Spillerinfo 

Håndboldspillere fra Sverige
Håndboldspillere fra IFK Skövde
Martin Boquist

Sven Martin Boquist (født 2. februar 1977 i Göteborg) er en svensk håndboldtræner og tidligere håndboldspiller. Han har siden 2016 været assisterende landstræner for det svenske herrelandshold.

Boquist begyndte karrieren i HP Warta, men fik for alvor sit gennembrud hos Redbergslids IK, hvor han spillede 1998–2003. Med Redbergslid blev han svensk mester tre gange, og han blev valgt som ligaens bedste spiller i 2002 og 2003, foruden at være topscorer i flere sæsoner. 

I 2003 skiftede hna til THW Kiel, hvor han dog havde svært ved at få tilstrækkeligt med spilletid, hvorfor han i 2005 skiftede til FC København. Da klubben blev reorganiseret i 2010, valgte Boquist at vende tilbage til Sverige, hvor han blev spillende træner i VästeråsIrsta HF. I 2013 indstillede han sin aktive karriere og fortsatte som træner i klubben. I 2015 blev han træner i Ricoh HK, inden han i 2017 blev hentet ind som assisterende landstræner.
 
Boqvist spillede 217 A-landskampe for det svenske landshold og scorede 493 mål. Han deltog blandt andet ved OL i Sydney i 2000 samt VM i 2001, hvor det svenske hold i begge tilfælde vandt sølv. Han var også med til at vinde EM-guld i 1998 og 2002.

Referencer

Eksterne henvisninger 

 

Håndboldspillere fra Sverige
Personer fra Göteborg
Håndboldspillere fra Redbergslids IK
Deltagere for Sverige ved sommer-OL 2000
Olympiske sølvmedaljevindere fra Sverige
Olympiske håndboldspillere fra Sverige
Tommy Atterhäll

Tommy Atterhäll (født 10. september 1978 i Göteborg i Sverige) er en svensk håndboldspiller, der har spillet for FCK Håndbold i Håndboldligaen. Han vandt DM-guld med klubben i 2008.

Atterhäll har desuden opnået landskampe for det svenske landshold.

Eksterne henvisninger 
 
 Spillerinfo 

Håndboldspillere fra Sverige
Personer fra Göteborg
Håndboldspillere fra IK Sävehof
Pelle Linders

Pelle Linders (født 21. september 1975 i Onsala i Sverige) er en svensk håndboldspiller. Han vandt DM-guld med klubben i 2008. Han har tidligere spillet for den tyske Bundesliga-klub THW Kiel, som han vandt Champions League med, og i Danmark spillede han for Kolding IF og F.C. København Håndbold. Linders spiller nu i hjemlandet.

Linders har spillet 65 landskampe for det svenske landshold.

Eksterne henvisninger 

 Spillerinfo 

Håndboldspillere fra Sverige
Håndboldspillere fra THW Kiel
Håndboldspillere fra Kolding IF
Håndboldspillere fra FC København Håndbold
Håndboldspillere fra IFK Skövde
Sebastian Koch-Hansen

Sebastian Witthøft Koch-Hansen (født 19. juni 1984 på Frederiksberg) er en dansk håndboldspiller, der spiller for FCK Håndbold i Håndboldligaen, som han blev danmarksmester med i 2008. Han er storebror til  sin tidligere holdkammerat i FCK, Nikolaj Witthøft Koch-Hansen.

Eksterne henvisninger 
 
 Spillerinfo 

Håndboldspillere fra Danmark
Osvald Marstrand

Osvald Julius Marstrand (født 14. juli 1812, død 5. april 1849) var en dansk søofficer, bror til Troels og Wilhelm Marstrand.

Han var søn af kommerceråd Nicolai Jacob Marstrand. 1830 blev han sekondløjtnant i flåden. Allerede som ung udmærkede han sig ved sine fortrinlige matematiske evner. Som officer slog han ind på den videnskabelige vej. Efter at have studeret to år på den militære højskole kom han 1836-37 med kommandør M.J.P. Bille til Preussen, hvor Bille var blevet navigationsdirektør. Marstrand afslog fast ansættelse der.

Efter hjemkomsten foretog han togter til Middelhavet og Vestindien og blev fra 1837 knyttet til Søkadetakademiet som lærer i navigation og matematik. 1840 udnævnes han til premierløjtnant og karakteriseret (dvs. a la suite) kaptajnløjtnant marts 1849 og blev ansat som navigationsdirektør og førstelærer ved Søkadetakademiet. Da han i 1849 ønskede at komme i aktiv tjeneste igen, blev han ansat på linjeskibet "Christian VIII", hvor han kort efter kommandoens hejsning blev tredjekommanderende. Han deltog han i Slaget i Egernførde Fjord og døde 5. april sammen med hovedparten af besætningen, da linjeskibet sprang i luften. Marstrand var begavet, sandhedskærlig, human og djærv. Han var desuden rastløs flittig og meget lovende som videnskabsmand. Hans værker om navigationen viser det. Han døde ugift.

Eksterne henvisninger 
 

Danskere i 1800-tallet
Faldne danske militærfolk
Søofficerer fra Danmark
Osvald
Personer i Treårskrigen fra Danmark
Personer i Dansk Biografisk Leksikon
Goldbach (Unterfranken)

Goldbach er en købstad i Landkreis Aschaffenburg i det bayerske Regierungsbezirk Unterfranken i Tyskland.

Historie 
Goldbach nævnes første gang i 1218. Fra midten af det 15. århundrede var Goldbach en del af Ærkebispedømmet Mainz. I 1814 blev Goldbach indlemmet i Bayern .
Stockstadt a.Main

Stockstadt am Main er en købstad i Landkreis Aschaffenburg i det bayerske Regierungsbezirk Unterfranken i Tyskland.

Geografi 
Stockstadt am Main grænser til den vestlige side af byen Aschaffenburg og ligger på den venstre bred af floden Main.
Vest og nordvest for Stockstadt går grænsen til delstaten Hessen og sydvest for Stockstadt ligger den historiske region Bachgau.

Nabokommuner 
Mod syd ligger Großostheim og sydvest over grænsen til Hessen liger Babenhausen, og norvestligt, ligeledes i Hessen, Mainhausen og Seligenstadt.

Nord for byen ligger Kleinostheim og mod øst, på den anden side af Main, Mainaschaff.
Flemming Arnholm

Flemming Arnholm (født 18. oktober 1945 på Frederiksberg, død 12. juni 2008) var en dansk filminstruktør og direktør for filmselskabet Spectrum Film A/S. Han var kendt som manuskriptforfatter og instruktør af en lang række kortfilm, undervisningsfilm og lignende. I 1980 købte han halvdelen af Ib Dam-Spectrum Film A/S, og han overtog fem år senere den anden halvdel, hvorpå han ændrede navnet til det nuværende.
Flemming Arnholm var oprindeligt uddannet portrætfotograf, og i 1960'erne var han i en periode free lance-medarbejder på forskellige tv-udsendelser i Danmarks Radio. Han var også filmfotograf på Jorden er flad, Henrik Stangerups film fra 1977.

Filmografi 
 Hvad kan vi gøre for Dem?

Referencer

Eksterne henvisninger 
 Flemming Arnholms CV på spectrumfilm.dk 
 

Filminstruktører fra Danmark
Filmselskabsdirektører fra Danmark
Fotografer fra Danmark
Personer fra Frederiksberg
Mainaschaff

Mainaschaff er en kommune i Landkreis Aschaffenburg i det bayerske Regierungsbezirk Unterfranken i Tyskland.

Geografi 
Kommunen ligger vest for byen Aschaffenburg på den højre bred af floden Main, tæt ved grænsen til delstaten Hessen.
HMS Invincible (1977)

HMS Invincible er et britisk hangarskib. Hun blev lagt i mølpose i 2005, men skal kunne gøres disponibel til den britiske marine frem til år 2010 .

Beskrivelse 

Besparelser fratog Royal Navy deres sidste 'rigtige' hangarskib, HMS Ark Royal fra 1950. Hangarskibslobbyen i det britiske admiralitet betegnede derfor HMS Invincible for through-deck-cruiser på grund af det politiske klima. Det var som udgangspunkt tænkt som et helikopterhangarskib med antiubådskrigsførelse som den primære rolle. Som sekundær rolle havde man fra begyndelsen også tænkt sig at benytte Sea Harrier VTOL kampfly, men efterhånden forstod man at skibet kunne være mere nyttigt, hvis disse udgjorde hovedvægten af luftgruppen. For at Sea Harrierne skulle kunne opsendes med en større nyttelast og/eller rækkevidde bestemte man sig allerede under bygningen at indbygge en rampe med en vinkel på 7° i flydækkets forreste ende. Under en ombygning i 1986 blev rampen gjort større og vinklen øget til 12°.

Til selvforsvar blev HMS Invincible udstyret med Sea Dart sø til luft-missiler. Efter Falklandskrigen i 1982 blev hun udstyret med amerikanske Phalanx CIWS anti-missil-gatlingkanoner og efter ombygningen i 1986 blev de udskiftet til hollandske Goalkeeper CIWS anti-missil-gatlingkanoner.

Operativ historie 

HMS Invincible stod færdig d. 11. juni 1980; det første år af hendes karriere blev brugt til at afprøve skibstypen og d. 29. oktober lettede den første Sea Harrier ved hjælp af rampen.

I 1981 tog hun del i flere NATO-øvelser, og man offentliggjorde at hun skulle sælges til Australien for at erstatte HMAS Melbourne. Men på grund af Falklandskrigen blev salget annulleret.

Efter at Argentina invaderede Falklandsøerne d. 2. april 1982 afsejlede HMS Invincible d. 5. april for at møde de argentinske styrker. Under Falklandskrigen fløj hendes Sea King-helikoptere 3.099 togter og Sea Harriere 599 togter. Hendes Sea Harrierpiloter gjorde krav på 7 nedskudte argentinske flyvemaskiner. Efter krigen blev hun i området indtil d. 17. september hvor hun blev afløst af søsterskibet HMS Illustrious.

Under Falklandskrigen blev HMS Invincible sænket adskillige gange i den argentinske presse. Den 30. maj 1982 hævdes det ramt af et Exocetmissil, endda uden at journalisterne om bord opdagede det. Ifølge nogle argentinske kilder har søsterskibet HMS Illustrious (R06) overtaget hendes identitet for at dække over tabet. HMS Ark Royal (R07) skulle ligeledes have overtaget HMS Illustrious''' identitet, mens Vickersværftet i Barrow-in-Furness i Nordvestengland i det skjulte skulle have fremstillet den nuværende HMS Ark Royal (R07).

HMS Invincible'' har også taget del i operationer mod det tidligere Jugoslavien og i den Persiske Bugt.

Referencer

Se også 
 Andre skibe med navnet Invincible.

Hangarskibe fra Storbritannien
Falklandskrigen
Karlstein a.Main

Karlstein am Main er en kommune i Landkreis Aschaffenburg i det bayerske Regierungsbezirk Unterfranken i Tyskland.

Kommunen Karlstein blev dannet i 1975 ved en sammenlægning af de tidligere kommuner Dettingen und Großwelzheim

I Karlstein indviede man i 1960 atomkraftværket Kernkraftwerk Kahl, som var i drift til 1985 – hvorefter man påbegyndte en nedbrydning, der ventes færdig i 2008.
På samme område har også ligget forsøgsreaktoren Kernkraftwerk Großwelzheim, hvis nedbrydning blev færdiggjort i 1998.

Eksterne henvisninger 

 Rundgang durch die kath. Pfarrkirche von Dettingen am Main 
 Rezension des Buches Vier Monarchien – vier Öffentlichkeiten. Kommunikation um die Schlacht bei Dettingen.
Lars Skou

Lars Skou er en vejlensisk forretningsmand, der siden 2005 har været formand i Vejle Boldklub.

Skou var med i en gruppe af forretningsmænd, der i 2004 indledte arbejdet med at rekonstruere Vejle Boldklubs økonomi og genskabe grundlaget for topfodbold i Vejle. Projektet gik under navnet 4-punkts planen og lancerede fire konkrete mål: Et nyt stadion, oprykning til Superligaen, indtægter på andet end fodbold og en ny sponsorstrategi 

Lars Skou har været med til at opnå en række af målene i 4-punkt planen i sin tid som formand i Vejle Boldklub. Blandt andet har klubben i 2009 den næststørste erhvervsklub i dansk fodbold . Endvidere har Vejle fået et nyt moderne stadion og efter nogle sportsligt og økonomisk hårde år i starten af det nye årtusinde vendte klubben i sommeren 2008 tilbage til Superligaen med det højeste antal point nogensinde opnået under den nuværende turneringsstruktur .

I maj 2009 blev Lars Skou afløst på posten som formand af Niels Duedahl, men allerede i november samme år satte Skou sig igen i formandsstolen i VB, da Duedahl følte at arbejdspresset blev for stort .

Kilder 

Ledere i Vejle Boldklub
Personer fra Vejle
Richard Trevithick

Richard Trevithick (født 13. april 1771, død 22. april 1833) var en britisk opfinder og mineingeniør fra Cornwall, England. Han byggede det første funktionsduelige damplokomotiv og den første højtryks-dampmaskine.

Eksterne henvisninger 

Opfindere fra Storbritannien
Ingeniører fra Storbritannien
Briter i 1700-tallet
Briter i 1800-tallet
Riga International Airport

Riga International Airport ()  er den internationale lufthavn i Letlands hovedstad Riga. Den er den største lufthavn i de baltiske stater og ligger cirka 13 km sydvest for Riga. Lufthavnen blev renoveret og moderniseret til Rigas 800-års jubilæum i 2001. Den ejes af et statsligt selskab, og er hjemmehavn for AirBaltic.

Statistik

Eksterne henvisninger 

 Riga International Airport  , 

Lufthavne i Letland
International Airport
Robert Stephenson

Robert Stephenson (født 16. oktober 1803, død 12. oktober 1859) var en engelsk ingeniør. Eneste søn af den berømte lokomotiv- og jernbaneingeniør George Stephenson. Mange af de opfindelser og forbedringer af lokomotiver og jernbaner, der traditionelt tilskrives George, var resultater af samarbejdet mellem far og søn.

Eksterne henvisninger 

Jernbanefolk
Ingeniører fra Storbritannien
The Haunting Hour: Don't Think About It

The Haunting Hour: Don't Think About It er en amerikansk børne- horror – fantasy film fra 2007, baseret på børnebogen af samme navn af R.L. Stine. Filmen blev udgivet på DVD fra Universal Studios Home Entertainment den 4. september 2007, og var den første familie direkte-til-video-film til at blive udgivet på dvd i separate widescreen og pan og scan formater. Den 7. september , 2007 blev den sendt som tv-film på Cartoon Network.

Filmen har Engelsk, dansk, svensk, norsk, finsk undertekster

Handling 

Filmen er om den 15-årig goth-pige Cassie, har et problem med at falde til i den nye skole. Hun morer sig med at drille de "populære" børn og sin lille bror Max. Halloween nærmer sig og Cassie går på jagt efter skræmmende remedier. hun opdager en mystisk butik, hvor hun finder en bog med titlen "The Evil Thing". Max bliver ved med at plage hende om at læse bogen højt for ham, og hun ender med at lade sig overtale på tros af bogens advarsel om at ikke at gøre det. Da de er nået til den sidste side, hvor der står en advarsel om at ikke at tænke på "den onde ting", kom der for alvor gang i det uhyggelige eventyr.

Medvirkende 
 Emily Osment som Cassie Keller
 Cody Linley som Sean Redford
 Brittany Curran som Priscilla Wright
 Alex Winzenread som Max Keller
 Tobin Bell som den fremmede
 John Hawkinson som Mr. Keller
 Michelle Duffy som Mrs. Keller
 Nigel Ash som Ralph
 Katelyn Pippy som Erin
 Michael Dickson II som Pizza fyr

Noter

Eksterne Henvisninger 

 Plakat 

Film fra 2007
Gyserfilm fra USA
Gyserfilm baseret på bøger
Film om Halloween
Tegnestuen Mejeriet

Mejeriet er en tegnestue placeret i Kolding. Tegnestuen er grundlagt i 1978, og løser en række opgaver for både offentlige og private bygherrer. Ledergruppen består af 6 partnere, der er ca 15 medarbejdere, primært arkitekter og bygningskonstruktører.

Eksempler på projekter 
 Mungo Park Kolding, teater
 Kyst til Kyst, turistattraktion på Læsø
 Billigere boliger, boligprojekt til Kongens Enghave i København

Kilder 
 Mejeriets hjemmeside
 Mungo Park Koldings hjemmeside

Etableret i 1978
Arkitektvirksomheder i Danmark
Virksomheder i Kolding
Haparanda kommun

Haparanda kommun, også Haparanda stad (finsk haapa asp, ranta strand), er en svensk kommune i Norrbotten i Norrbottens län. Kommunen grænser op til Finland. Hovedbyen Haparanda (Fi.Haaparanta) ligger der hvor Torne River møder det nordlige Bay.

Større byer 
 Haparanda
 Karungi
 Keräsjoki
 Kukkola
 Lappträsk
 Marielund
 Mattila
 Nikkala
 Parviainen
 Purra
 Salmis
 Seskarö
 Säivis
 Vojakkala
 Vuono
 Vittikko

Kommuner i Norrbottens län
Curtiss-Wright Corporation

Curtiss-Wright Corporation var en amerikansk producent af flyvemaskiner og flymotorer.

Curtiss-Wright blev grundlagt 9. august 1929 efter en fusion af Curtiss Aeroplane and Motor Company og Wright Aeronautical Corporation. Flyvemaskinerne blev med enkelte undtagelser fremover produceret under navnet Curtiss.

Mellem 1940 og 1945 producerede Curtiss-Wright 26.755 flyvemaskiner og 223.026 flymotorer, blandt de mest kendte flytyper var jagerflyet P-40 Warhawk, transportflyet C-46 Commando og dykbombeflyet SB2C Helldiver. Curtiss-Wright producerede også i denne periode jagerflyet P-47 Thunderbolt på licens.

Efter den anden verdenskrig gik produktionen af flyvemaskiner ned og flere af virksomhedens fabrikker var nødt at lukke. Fra 1952 bestod produktionen stort set kun af flymotorer og propeller.

Curtiss-Wright Corporation eksisterer stadig, og er i dag aktive inden for en række områder i blandt andet forsvarsindustrien.

Flytyper udviklet af Curtiss-Wright Corporation 

 A-12 Shrike – jagerbomber
 A-18 Shrike II – jagerbomber
 AT-9 Jeep – træningsfly
 C-46 Commando – transportfly
 C-76 Caravan – transportfly
 CW-21 Demon – jagerfly
 F9C Sparrowhawk – jagerfly
 F11C Goshawk – jagerfly
 O-52 Owl – observationsfly
 P-36 Hawk – jagerfly
 P-40 Warhawk – jagerfly
 SBC Helldiver – dykbombefly
 SB2C Helldiver – dykbombefly
 SC Seahawk – patruljefly
 SNC Falcon – træningsfly
 SOC Seagull – rekognosceringsfly
 SO3C Seamew – rekognosceringsfly
 XF-87 – jagerfly (prototype)
 XP-55 Ascender – jagerfly (prototype)
 XP-60 – jagerfly (prototype)
 XP-62 – jagerfly (prototype)

Eksterne henvisninger 

Curtiss-Wright Corporations hjemmeside

Flyproducenter fra USA
Markus Meckel

Markus Meckel (født 18. august 1952 i Müncheberg ved Frankfurt an der Oder i Brandenburg) er en tysk socialdemokratisk politiker, protestantisk præst og tidligere DDR-oppositionel.

Meckel deltog i oppositionen mod kommunistregimet i DDR fra 1970'erne, og tog i oktober 1989 initiativ til grundlæggelsen af Sozialdemokratische Partei in der DDR, og var partiets talsmand, næstleder og fungerende leder. Partiet indgik i SPD 26. september 1990.

Ved det frie valg 18. marts 1990 blev han indvalgt i Folkekammeret i DDR. Han var DDRs udenrigsminister i regeringen de Maizière fra 12. april til 20. august 1990, og spillede dermed en central rolle i forberedelsen af Tysklands genforening. Meckel var medlem af Forbundsdagen fra 3. oktober 1990 til valget 2009.

Fra 1992 til 1994 var han SPDs sagsordfører i kommissionen Aufarbeitung von Geschichte und Folgen der SED-Diktatur in Deutschland og fra 1994 til 1998 SPDs sagsordfører i kommissionen Überwindung der Folgen der SED-Diktatur im Prozess der deutschen Einheit.

I Forbundsdagen er Meckel ellers specielt optaget af Europapolitik og forholdet til Polen. Han var været formand for den tysk-polske parlamentarikergruppe siden 1994. Siden 1991 har han også været medlem af NATOs parlamentariske forsamling, og har ledet den tyske delegation siden 1998. Han var vicepræsident for NATOs parlamentariske forsamling fra november 2000 til november 2002.

Meckel er rådsformand i Stiftung zur Aufarbeitung der SED-Diktatur og rådgiver for den føderale kommissær for Stasi-arkiverne (Bundesbeauftragte für die Stasi-Unterlagen).

Udmærkelser 
 1995 Bundesverdienstkreuz 1. klasse
 1998 Kavalerskorset af Republikken Polens fortjenstorden
 2002 Den litauiske storfyrste Gediminas-orden
 2003 Viadrina-prisen
 2004 Det estiske Terra Mariana-korsets orden 2. klasse
 2005 Kommandør af Trestjerneordenen (Republikken Letland)

Noter

Eksterne links 

 Markus Meckel
 Biografi, Forbundsdagen 

Politikere fra DDR
Medlemmer af Forbundsdagen
Politikere fra SPD
Præster fra Tyskland
Kommandører af Trestjerneordenen
Udenrigsministre fra Tyskland
Sozialistische Einheitspartei Westberlins

Sozialistische Einheitspartei Westberlins (Vestberlins socialistiske enhedsparti, SEW) eller SED Westberlin var et kommunistparti i Vestberlin, som blev finansieret af DDR's kommunistparti Sozialistische Einheitspartei Deutschlands, som det uforbeholdent støttede.

Partiet opnåede aldrig at blive repræsenteret i Berlins parlament. Det opnåede sit bedste valg i 1954, da det fik 2,7 % af stemmerne. Ved det sidste valg under den kolde krig, i 1989, var opslutningen dalet til blot 0,6 %.

Til trods for en marginal støtte kunne partiet opretholde et stort partiapparat, på grund af støtten fra SED i DDR. Partiet blev opløst i begyndelsen af 1993. Enkelte af medlemmerne gik over til Partei des Demokratischen Sozialismus.

Etableret i 1962
Ophørt i 1993
Den kolde krig
Kommunistiske partier fra Tyskland
Tidligere politiske partier i Tyskland